Emnevaluering

SPED 1100 Introduksjon til spesialpedagogikk høsten 2018

29.11.2018 ble det foretatt muntlig plenumsevaluering i auditoriet på SPED 1100.

Tilbakemeldingen fra de frammøtte studentene (ca 80 studenter) kan sammenfattes i følgende tre punkter:

- Det er for lite forelesning på SPED 1100.

Dette gjør at SPED 1100 får langt mindre plass og legger beslag på langt mindre tid enn de to andre emnene (ex.phil og ex. fac) første semester av bachelorstudiet.

Studentene ønsker seg derfor flere forelesninger på SPED 1100.

- Noen forelesere forholder seg ikke til pensum, men snakker bare om forskningen sin. De forholder seg ikke til emneinnholdet og gjør ikke stoffet relevant.

Studentene ønsker derfor at flere forelesninger tar utgangspunkt i pensum og i emneinnholdet slik det er presentert i emnebeskrivelsen.

- De som hadde deltatt på faglig forum i auditoriet var godt fornøyde med innhold og gjennomføring av forumet.

Studentene ønsker derfor flere ganger med faglig forum i auditoriet.

Ivar Morken

Emneansvarlig SPED 1100